Wysiging soos op 23:13, 21 Julie 2011
2 480 grepe bygevoeg , 9 jaar gelede
Wysiging soos op 18:43, 21 Julie 2011 (wysig)
Wysiging soos op 23:13, 21 Julie 2011 (wysig) (maak ongedaan)
}}Die '''Bulgare''', [[Bulgaars]]: българи (bˈɤɫgari), is 'n Suid-Slawiese volk wat die meerderheidsbevolking van [[Bulgarye]] vorm. Tans is 83,5 persent van dié land se inwoners etniese Bulgare. Sowat 'n kwart tot 'n derde van die huidige Bulgaarse bevolking van Bulgarye is nasate van Bulgaarse vlugtelinge uit Masedonië (Masedoniese Bulgare) en Thrasië (Thrakiese Bulgare).<ref>Ulrich Büchsenschütz: ''Nationalismus und Demokratie in Bulgarien seit 1989'', in Egbert Jahn (red.): ''Nationalismus im spät- und postkommunistischen Europa.'' Boekdeel 2: ''Nationalismus in den Nationalstaaten'', Verlag Nomos 2009, ISBN 978-3-8329-3921-2, bl. 573</ref>.
Navorsers neem tans aan dat die Proto-Bulgare net 'n klein bolaag van die samelewing gevorm het en geleidelik deur die Slawiessprekende meerderheid geassimileer is, terwyl die etnoniem Bulgare na alle onderdane van die Bulgaarse khans begin verwys het. Wetenskaplikes tref eers ná die kerstening van die Bulgare in 864 geen onderskeiding meer tussen Bulgare en Proto-Bulgare nie. Die Eerste Bulgaarse Ryk is tot en met 1018 deur Proto-Bulgare geregeer en het daarna onder Bisantynse bewind gekom. Gelyktydig het nog 'n Bulgaarse ryk met 'n Turkse bevolking aan die bolope van die Wolga-rivier bestaan. Na hierdie sogenaamde Wolga-Bulgare is steeds as "Bolgare" verwys.
Die derde element in die Bulgaarse etnogenese was volgens die Bulgaarse nasionale geskiedskrywing die Thrakiërs, 'n volk wat sedert die 2de millennium v.C. die suide en vanaf die 8de eeu v.C. ook die noordelike dele van die Balkan-skiereiland bewoon het. Die beduidendste stedelike nedersettings en handelsplekke aan die Swartsee gaan terug na hierdie volk. Die moontlikheid bestaan dat daar in die 7de eeu nog 'n grotendeels geromaniseerde Thrakiese bevolking naas geïmmigreerde Slawe in die Bulgaarse khanate was, tog bly hierdie bewering steeds omstrede. Kritici beskou dié hipotese as 'n poging om 'n etniese kontinuïteit te konstrueer wat na die antieke bevolking van die gebied teruggaan.